
I. Vispārīgā informācija

1. Atklāta konkursa identifikācijas numurs: DVP 2026/178
2. Iepirkuma procedūra – Atklāts konkurss zem ES līmeņa.
3. Pasūtītāja nosaukums, adrese un rekvizīti:

	Pasūtītāja nosaukums
	Daugavpils valstspilsētas pašvaldība

	PVN maksātāja reģistrācijas numurs
	90000077325

	Juridiskā adrese
	Krišjāņa Valdemāra iela 1, Daugavpils, LV-5401

	Tālrunis, fakss
	654 04338, 654 21941

	Elektroniskā pasta adrese
	info@daugavpils.lv 

	Pasūtītāja pircēja profila adrese EIS:
	https://www.eis.gov.lv/EKEIS/Supplier/Organizer/21573

	Kontaktpunkts
	Daugavpils valstspilsētas pašvaldības iestādes “Daugavpils pašvaldības centrālā pārvalde” Centralizēto iepirkumu nodaļa

	Kontaktpunkta adrese
	Imantas iela 9 - 1B, Daugavpils, LV - 5401

	Kontaktpunkta e-pasta adrese
	iepirkumi@daugavpils.lv

	Kontaktpersona
	Kristīne Šede (juridiskajos jautājumos)

	Tālruņa Nr.
	654 04201

	e-pasta adrese
	kristine.sede@daugavpils.lv

	Darba laiks
	Pirmdiena
	08.00  – 12.00, 13.00  – 18.00

	
	Otrdiena

Trešdiena Ceturtdiena
	08.00  – 12.00, 13.00 – 17.00

	
	Piektdiena
	08.00 – 12.00, 13.00 – 16.00


4. Pasūtītājs, kura labā tiek veikts konkurss un līguma slēdzējs: 
	Pasūtītāja nosaukums:
	Daugavpils valstspilsētas pašvaldības iestāde “Sociālais dienests”

	Reģistrācijas numurs:
	90001998587

	Juridiskā adrese:
	Vienības iela 8, Daugavpils,  LV-5401


II. Iepirkuma priekšmeta apraksts, apjoms un daļas
5. Iepirkuma priekšmets: Medikamentu un medicīnas preču piegāde Sociālajam dienestam.
6. Iepirkuma priekšmets sadalīts 7 daļās:
	Daļas Nr.
	Daļas nosaukums
	Galvenais CPV kods:
	Papildus CPV kodi:

	1.daļa
	Medikamentu piegāde Daugavpils sociālās aprūpes centram
	33000000-0 (medicīniskās ierīces, ārstniecības vielas un personiskās higiēnas preces)
	33690000-3 (dažādas zāles)

	2.daļa
	Medikamentu piegāde Daudzfunkcionālajam sociālo pakalpojumu centram "Priedīte"
	
	33690000-3 (dažādas zāles)

	3.daļa
	Pagatavojamo medikamentu piegāde
	
	33690000-3 (dažādas zāles)

	4.daļa
	Vienreizlietojamo medicīnas preču piegāde
	
	33141000-0 (vienreizlietojamie medicīnas neķīmiskie palīgmateriāli un hematoloģijas palīgmateriāli)

	5.daļa
	Medicīnas preču piegāde
	
	33140000-3, (medicīnas palīgmateriāli)

	6.daļa
	Medicīnas aprīkojuma piegāde
	
	33140000-3, (medicīnas palīgmateriāli)

	7.daļa
	Pretizgulējumu un medicīnas matraču piegāde
	
	33196000-0, (medicīniskās palīgierīces)


7. Iepirkuma priekšmeta apjoms un apraksts noteikts iepirkuma Nolikumam pievienotajā tehniskajā specifikācijā. Paredzamā līgumcena netiek publicēta.
8. Iepirkuma līguma finansēšanas avots: Daugavpils valstspilsētas pašvaldības iestādes “Sociālais dienests” 2026./2027.gada pamatbudžeta līdzekļi. 
9. Iepirkuma līguma projekts noteikts Nolikuma 4.pielikumā. 
III. Iepirkuma līguma izpildes laiks, vieta un svarīgākie nosacījumi
10. Iepirkuma līguma izpildes laiku, vietu un svarīgākos nosacījumus konkursā paredz tehniskā specifikācija (2.pielikums) un iepirkuma līguma projekts (4.pielikums). Pretendentiem ir pienākums nodrošināt, lai iepirkuma līguma izpildē netiek ietvertas Krievijas Federācijas un Baltkrievijas Republikas izcelsmes preces un pakalpojumi.
11. Iepirkuma līguma izpildes termiņš: 1., 2., 3., 4.daļā – 12 (divpadsmit) mēneši no līguma noslēgšanas dienas. Savukārt 5., 6., 7.daļā – 30 (trīsdesmit) kalendārās dienas no līguma noslēgšanas dienas.
12. Līgumam nav paredzēts līguma saistību izpildes nodrošinājums. 
13. Iepirkuma līgums tiks slēgts, kad būs pieejami finanšu līdzekļi. 
14. Iepirkuma līgumu slēdz ne agrāk kā nākamajā darbdienā pēc nogaidīšanas termiņa beigām, ja Iepirkumu uzraudzības birojam nav Publisko iepirkumu likuma 68.pantā noteiktajā kārtībā iesniegts iesniegums par iepirkuma procedūras pārkāpumiem.
15. Pasūtītājam ir tiesības vienpusēji atkāpties no līguma izpildes, ja līgumu nav iespējams izpildīt tādēļ, ka līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas vai uz pretendentu attiecas Padomes Regulas (ES) 2022/576 (2022. gada 8. aprīlis), ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā 5.k panta nosacījumi.

IV. Piedāvājumu iesniegšanas un atvēršanas vieta, datums un laiks
16. Piedāvājumus drīkst iesniegt sākot ar dienu, kad paziņojums par līgumu ir publicēts Iepirkumu uzraudzības biroja tīmekļvietnē.

17. Saskaņā ar Publisko iepirkumu likuma 39.panta pirmo daļu, piedāvājumi Konkursā ir iesniedzami tikai elektroniski, izmantojot tīmekļvietnē www.eis.gov.lv pieejamo elektronisko iepirkumu sistēmas e-konkursu apakšsistēmu
. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Konkursa nolikuma prasībām. 
18. Piedāvājumu iesniegšanas vieta – tīmekļvietnē www.eis.gov.lv pieejamajā Elektronisko iepirkumu sistēmas e-konkursu apakšsistēmā.

19. Piedāvājumu iesniegšanas datums un laiks – ne vēlāk kā līdz 2026.gada ___.________, plkst. 10:00 pēc vietējā laika. 

20. Ja konstatēti sistēmas darbības traucējumi, kuru dēļ nav bijis iespējams iesniegt piedāvājumus vai pieteikumus kopumā vismaz divas stundas pēdējo 24 stundu laikā vai 10 minūtes pēdējo četru stundu laikā līdz piedāvājumu vai pieteikumu iesniegšanas termiņa beigām, sistēmas turētājs pēc sistēmas darbības atjaunošanas pārceļ piedāvājumu vai pieteikumu iesniegšanas termiņu par vienu darbdienu. Sistēmas darbības atjaunošanas dienā tajā ievieto paziņojumu par sistēmas darbības traucējumiem, norādot iepirkumus un iepirkuma procedūras, kuru termiņi pārcelti. Šāda termiņa pārcelšana nav uzskatāma par grozījumiem iepirkuma vai iepirkuma procedūras dokumentos vai par piedāvājumu vai pieteikumu iesniegšanas termiņa pagarināšanu PIL 35. panta trešās daļas izpratnē. Ja no sistēmas uzturētāja ir saņemts paziņojums par traucējumiem elektroniskās informācijas sistēmas darbībā, kuru dēļ nav iespējams nodrošināt piedāvājumu drošību, iepirkuma komisija pieņem lēmumu par iepirkuma procedūras pārtraukšanu un pasūtītājs sagatavo paziņojumu par līguma slēgšanas tiesību piešķiršanu un publicē to Iepirkumu uzraudzības biroja tīmekļvietnē. 
21. Piedāvājumu atvēršanas datums un laiks – 2026.gada ___._______ plkst. 14:00 pēc vietējā laika.

22. Iepirkuma komisija atver elektroniski iesniegtos piedāvājumus ne ātrāk kā četras stundas pēc piedāvājumu iesniegšanas termiņa beigām iepirkuma procedūras dokumentos norādītajā vietā un laikā, izņemot Publisko iepirkumu likuma 68. panta septītajā daļā minēto gadījumu. Publisko iepirkumu likuma 68. panta septītajā daļā minētajā gadījumā pasūtītājs pircēja profilā publicē informāciju par piedāvājumu atvēršanas sanāksmes atcelšanu un neatver iesniegtos piedāvājumus. Ja iesniegumu izskatīšanas komisija pieņem Publisko iepirkumu likuma 71. panta otrās daļas 1. punktā minēto lēmumu vai administratīvā lieta tiek izbeigta, pasūtītājs pircēja profilā publicē informāciju par piedāvājumu atvēršanas sanāksmes vietu un laiku, kā arī informē par to pretendentus vismaz trīs darbdienas iepriekš. Ja iesniegumu izskatīšanas komisija pieņem Publisko iepirkumu likuma 71. panta otrās daļas 3. punktā vai trešajā daļā minēto lēmumu, pasūtītājs neatver iesniegtos piedāvājumus un izsniedz vai nosūta tos atpakaļ pretendentiem.
23. Piedāvājumu atvēršana notiek atklātā sanāksmē. Piedāvājumus atver vienlaikus tīmekļvietnē elektronisko iepirkumu sistēmas e-konkursu apakšsistēmā, izmantojot elektroniskajā informācijas sistēmā pieejamos rīkus piedāvājumu elektroniskai saņemšanai. Pēc piedāvājumu atvēršanas pircēja profilā tiek publicēta informācija par pretendentu, piedāvājuma iesniegšanas datumu un laiku un piedāvāto cenu vai izmaksas.

24. Iesniegto piedāvājumu atvēršanas procesam var sekot līdzi tiešsaistes režīmā Elektronisko iepirkumu sistēmas e-konkursu apakšsistēmā.

25. Ja Pretendents piedāvājuma datu aizsardzībai izmantojis piedāvājuma šifrēšanu, Pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām iepirkuma komisijai jāiesniedz elektroniskā atslēga ar paroli šifrētā dokumenta atvēršanai.

26. Piedāvājumu vērtēšanu un lēmumu pieņemšanu komisija veic slēgtā sēdē.
V. Ieinteresēto piegādātāju sanāksme

27. Ieinteresēto piegādātāju sanāksme nav paredzēta. 
28. Piegādātājam ir tiesības ierosināt, lai tiek rīkota ieinteresēto piegādātāju sanāksme. Iepirkuma komisija rīko ieinteresēto piegādātāju sanāksmi, ja ne vēlāk kā 10 dienas pirms piedāvājumu iesniegšanas termiņa pēdējās dienas ir saņemti vismaz divu ieinteresēto piegādātāju priekšlikumi rīkot ieinteresēto piegādātāju sanāksmi. Sanāksmi rīko ne vēlāk kā piecas dienas pirms piedāvājumu iesniegšanas termiņa pēdējās dienas, un informāciju par sanāksmi ievieto pircēja profilā vismaz trīs dienas iepriekš. Iepirkuma komisija sniedz papildu informāciju un atbild uz sanāksmes laikā uzdotajiem jautājumiem. Sanāksmes gaita tiek protokolēta.
VI. Prasības attiecībā uz piedāvājuma noformējumu un iesniegšanu

29. Piedāvājums jāiesniedz elektroniski Elektronisko iepirkumu sistēmas e-konkursu apakšsistēmā, ievērojot šādas Pretendenta izvēles iespējas:
29.1. izmantojot Elektronisko iepirkumu sistēmas e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;
29.2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e-konkursu apakšsistēmas un augšupielādējot sistēmas attiecīgajās vietnēs aizpildītas formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
29.3. elektroniski sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
30. Piedāvājums elektroniski jāparaksta pretendenta pārstāvēttiesīgajam vai pilnvarotajam pārstāvim. Pilnvarā precīzi jānorāda pilnvarotajam pārstāvim piešķirto tiesību un saistību apjoms. 
31. Ja piedāvājumu iesniedz personu apvienība jebkurā to kombinācijā, piedāvājumā norāda tās pilnvaroto pārstāvi ar tiesībām elektroniski parakstīt visus ar šo iepirkumu saistītos dokumentus. Pilnvarojums pārstāvēt personu apvienību ir jāparaksta katras personu apvienībā iekļautās personas pārstāvēttiesīgajam vai pilnvarotajam pārstāvim.
32. Sagatavojot piedāvājumu, Pretendents ievēro, ka:
32.1. Pieteikuma veidlapa, tehniskais un finanšu piedāvājums ir jāaizpilda tikai elektroniski, atsevišķā elektroniskā dokumentā ar MS Office rīkiem lasāmā formātā.
32.2. Iesniedzot piedāvājumu, Pretendents ar drošu elektronisko parakstu un laika zīmogu paraksta vismaz piedāvājuma nodrošinājumu (ja paredzēts). Pārējos dokumentus pretendents pēc saviem ieskatiem ir tiesīgs iesniegt parakstot gan ar Elektronisko iepirkumu sistēmas piedāvāto elektronisko parakstu, gan parakstot ar drošu elektronisko parakstu;
32.3. Iesniedzot piedāvājumu, pretendents elektroniskā formā sagatavotos dokumentus paraksta ar drošu elektronisko parakstu vai Elektronisko iepirkumu sistēmas piedāvāto elektronisko parakstu;
32.4. Saskaņā ar Publisko iepirkumu likuma 38.panta astoto daļu, iesniedzot piedāvājumu elektroniski, piegādātājs ir tiesīgs ar vienu drošu elektronisko parakstu parakstīt visus dokumentus kā vienu kopumu.
33. Piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno apliecināts tulkojums latviešu valodā saskaņā ar Ministru kabineta 2000.gada 22.augusta noteikumiem Nr.291 „Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild pretendents.
34. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2018.gada 4.septembra noteikumiem Nr.558 “Dokumentu izstrādāšanas un noformēšanas kārtība”.
35. Pretendents līdz piedāvājumu iesniegšanas termiņa beigām var rakstveidā grozīt vai atsaukt iesniegto piedāvājumu, izmantojot attiecīgos Elektronisko iepirkumu sistēmas pieejamos rīkus. Piedāvājuma atsaukšanai ir bezierunu raksturs, un tā izslēdz pretendentu no tālākas līdzdalības atklātā konkursā. Piedāvājuma maiņas gadījumā par piedāvājuma iesniegšanas laiku tiek uzskatīts pēdējā piedāvājuma iesniegšanas brīdis.
36. Ja Pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Pasūtītājs, ja tam rodas šaubas par iesniegtā dokumenta kopijas autentiskumu, Publisko iepirkumu likuma 41.panta piektās daļas kārtībā var pieprasīt, lai Pretendents uzrāda dokumenta oriģinālu vai iesniedz apliecinātu dokumenta kopiju.
37. Iesniedzot piedāvājumu, Pretendents pilnībā atzīst visus Nolikumā (t.sk. tā pielikumos un formās, kuras ir ievietotas Elektronisko iepirkumu sistēmā e-konkursu apakšsistēmas šā iepirkuma sadaļā) ietvertos nosacījumus.
38. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, Pretendentam noteiktajā laikā (ne vēlāk kā 15 minūšu laikā pēc piedāvājumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai. Ja piedāvājums saturēs kādu no šajā punktā minētajiem riskiem, tas netiks izskatīts.
VII. Prasības piedāvājuma nodrošinājumam 

39. Piedāvājuma nodrošinājums ir iepirkuma procedūras dokumentos paredzēta naudas summas iemaksa pasūtītāja norādītāja kontā, bankas garantija vai apdrošināšanas sabiedrības polise par noteiktu naudas summu, kuru pretendents kopā ar piedāvājumu iesniedz pasūtītājam kā nodrošinājumu piedāvājuma spēkā esībai.
40. Piedāvājuma nodrošinājums: netiek prasīts.
VIII. Prasības pretendentiem un iesniedzamā 
informācija, kas nepieciešama, lai novērtētu pretendentu

41. Komisija pārbaudīs Publisko iepirkumu likuma 42.panta otrās daļas 1., 2., 3., 4., 5., 6., 7., 10., 11., 12., 13. un 14.punktā (skat. https://likumi.lv/doc.php?id=287760) noteiktos izslēgšanas iemeslus. Izslēgšanas iemesli tiks pārbaudīti Publisko iepirkumu likuma 42.pantā noteiktajā kārtībā. Publisko iepirkumu likuma 42.panta otrās daļas 8. un 9.punktā noteiktie alternatīvie izslēgšanas nosacījumi netiks piemēroti.

42. Publisko iepirkumu likuma 42.panta otrajā daļā minētie izslēgšanas iemesli, saskaņā ar Publisko iepirkumu likuma pārejas noteikumu 28.punkta 2.punktu, attiecas arī uz jebkuru no šādām personām:

42.1. uz personālsabiedrības biedru, ja pretendents ir personālsabiedrība;

42.2. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām;

42.3. uz pretendenta norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 000 euro.

43. Uzticamības nodrošināšanas nosacījumus un pārbaudes kārtību nosaka Publisko iepirkumu likuma 43.pants un pārejas noteikumu 28.punkts.
44. Komisija pārbaudīs Starptautisko un Latvijas Republikas nacionālo sankciju likuma 11.1 panta pirmajā daļā (skat. https://likumi.lv/doc.php?id=280278) noteiktos izslēgšanas iemeslus un pārbaudīs vai uz pretendentu neattiecas Padomes Regulas (ES) 2022/576 (2022. gada 8. aprīlis), ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā 5.k panta nosacījumi.
45. Piedāvājumā iekļaujamie dokumenti: 
45.1. pieteikums saskaņā ar Nolikuma 1.pielikumu.
45.2. piedāvājuma nodrošinājums saskaņā ar Nolikuma VII. nodaļas prasībām (ja tiek prasīts).
45.3. kvalifikāciju apliecinošie dokumenti (atlases dokumenti) un informācija atbilstoši konkursa Nolikuma 46.punktam.
45.4. tehniskais-finanšu piedāvājums atbilstoši Konkursa nolikuma 2.pielikumam (katrai daļai atsevišķi), ievērojot tehniskajās specifikācijās noteiktās prasības un apjomus (2. pielikums),
45.4.1. aprēķinot pozīcijas vienas vienības cenu, iekļauj tajā visas izmaksas, kas saistītas ar pilnīgu un kvalitatīvu iepirkuma līguma izpildi, tajā skaitā, bet ne tikai, darbaspēka izmaksas, transporta, materiālu un tehnisko palīglīdzekļu izmaksas, visi valsts un pašvaldības noteiktie nodokļi un nodevas, tajā skaitā peļņu un ar risku faktoriem saistītās izmaksas, ietverot arī tādus riskus kā normatīvo aktu izmaiņu risks, piegādes (tajā skaitā arī darbaspēka) sadārdzinājuma risks u.c. tiešās un pieskaitāmās izmaksas, izņemot PVN;
45.4.2. norādot pozīcijas 1 (vienas) vienības cenu bez PVN, Pretendents norāda vienības cenu ar ne vairāk kā 4 (četriem) cipariem aiz komata, bet pozīcijas kopējo summu un visu pozīciju kopsummu norāda ar ne vairāk kā 2 (diviem) cipariem aiz komata. 
45.4.3. Pretendents nodrošina piedāvātās pozīcijas vienības cenas (bez PVN) nemainīgumu visā iepirkuma līguma izpildes laikā. Iespējamā inflācija, tirgus apstākļu maiņa vai jebkuri citi apstākļi nevar būt par pamatu līgumcenas vai vienas vienības cenas paaugstināšanai, un šo procesu radītās sekas pretendentam ir jāprognozē un jāaprēķina, sastādot tehnisko un finanšu piedāvājumu;
45.4.4. Visām pozīcijām ir jābūt aizpildītām. Tehniskajā un finanšu piedāvājumā pretendentam jānorāda un jāiekļauj informāciju par piedāvātās Preces nosaukumu, Preces specifikāciju, precīzus tehniskos parametrus atbilstoši tehniskajā specifikācijā (2.pielikums) iekļautajām prasībām (pretendentam piedāvājumā detalizēti jāapraksta piedāvātā prece, u.c. informācija pēc pretendenta ieskatiem), bet nerakstot „atbilstošs” vai ”neatbilstošs”. Preču Piegādi pretendentam jāveic saskaņā ar tehniskās specifikācijas (nolikuma 2.pielikums) un pielikumos (t.sk. līgumā (nolikuma 4.pielikums)) norādītajām minimālajām prasībām. 
46. Pretendentu kvalifikācijas (atlases) prasības un iesniedzamie dokumenti kvalifikācijas novērtēšanai:
	Nr. p.k.
	Prasības attiecībā uz pretendenta iespējām veikt profesionālo darbību, pretendenta saimniecisko un finansiālo stāvokli (ja tiek izvirzītas) un tehniskajām un profesionālajām spējām 
	Iesniedzamā informācija un dokumenti, kas nepieciešami, lai pretendentu novērtētu saskaņā ar minētajām prasībām



	46.1. 
	Pretendents ir reģistrēts atbilstoši reģistrācijas vai pastāvīgās dzīvesvietas valsts normatīvo aktu prasībām. Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus). 



	Ziņas par to, vai attiecīgais piegādātājs ir reģistrēts atbilstoši reģistrācijas vai pastāvīgās dzīvesvietas valsts normatīvo aktu prasībām. 

Pretendents iesniedz pieteikumu atbilstoši iepirkuma nolikuma 1.pielikumam, norādot informāciju par piedāvājuma dokumentus parakstījušās personas tiesībām pārstāvēt pretendentu iepirkuma procedūras ietvaros un informāciju par pretendenta atbilstību mazā vai vidējā uzņēmuma statusam.

Ja pieteikumu paraksta pilnvarotā persona – papildus pievieno pilnvaru.

Informācija par Latvijā reģistrēta, licencēta vai sertificēta pretendenta reģistrācijas faktu, tiks iegūta publiskās datubāzēs: www.ur.gov.lv u.c.

Ja attiecīgu informāciju publiskajās datubāzēs nevarēs iegūt vai netiks iegūta pilnīga informācija, to pieprasīs pretendentam.

Ārvalstī reģistrētam pretendentam reģistrācijas fakts jāapliecina atbilstoši attiecīgās reģistrācijas valsts nosacījumiem, (piemēram, norādot publiski pieejamu reģistru, kur pasūtītājs varētu pārliecināties par pretendenta reģistrācijas faktu) vai  jāiesniedz attiecīgās valsts kompetentas institūcijas izsniegts dokuments, kas apliecina, ka pretendents ir reģistrēts atbilstoši tās valsts normatīvo aktu prasībām (ja iespējams) un pierādījumus, kas apliecina pretendenta likumiskā pārstāvja (vadītāja, direktora) paraksta tiesības.  

Ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.

	46.2.
	Konkursa 1.un 2.daļā:

Pretendents saskaņā ar Latvijas Republikā spēkā esošo tiesību aktu prasībām ir sertificēts zāļu tirdzniecībā un izplatīšanā.
Ja Pretendents ir piegādātāju apvienība, prasība jāizpilda katram piegādātāju apvienības dalībniekam.
	Pretendents iesniedz spēkā esošu speciālo atļauju/licenci (kopiju) farmaceitiskai darbībai.
Komisija pārbaudīs licences esamību Farmaceitiskās darbības Uzņēmumu reģistrā: https://dati.zva.gov.lv/fdu-registrs/?lang=lv&q=&lic%5B%5D=lt&addr-n=&addr-c=&addr-s= 

	46.3.
	Konkursa 1.un 2.daļā:

Pretendentam iepriekšējo 3 (trīs) gadu periodā (2023., 2024., 2025., kā arī 2026. gadā līdz piedāvājuma iesniegšanas brīdim) vai īsākā laika periodā, ja pretendents ir dibināts vēlāk, ir pieredze vismaz 1 (viena) līguma izpildē par medikamentu piegādi.

Līgumam uz piedāvājuma iesniegšanas dienu ir jābūt izpildītam.
Piegādātāju apvienības gadījumā vismaz vienam no  apvienības dalībniekiem jāatbilst iepriekš minētajai prasībai.
	Sniegto pakalpojumu saraksts, kas apliecina pieredzes prasības izpildi (3.pielikums). 

Pretendenta pieredzes apliecināšanai pievieno pasūtītāja atsauksmi (izziņu) vai līdzvērtīgu dokumentu. 

	46.4.
	Konkursa 3. daļā:

Pretendents saskaņā ar Latvijas Republikā spēkā esošo tiesību aktu prasībām ir sertificēts zāļu izgatavošanā, tirdzniecībā un izplatīšanā.

Ja Pretendents ir piegādātāju apvienība, prasība jāizpilda katram piegādātāju apvienības dalībniekam.
	Pretendents iesniedz spēkā esošu speciālo atļauju/licenci (kopiju) farmaceitiskai darbībai.
Komisija pārbaudīs licences esamību Farmaceitiskās darbības Uzņēmumu reģistrā: https://dati.zva.gov.lv/fdu-registrs/?lang=lv&q=&lic%5B%5D=lt&addr-n=&addr-c=&addr-s= 

	46.5.
	Konkursa 3.daļā:

Pretendentam iepriekšējo 3 (trīs) gadu periodā (2023., 2024., 2025., kā arī 2026. gadā līdz piedāvājuma iesniegšanas brīdim) vai īsākā laika periodā, ja pretendents ir dibināts vēlāk, ir pieredze vismaz 1 (viena) līguma izpildē par medikamentu izgatavošanu un piegādi.

Līgumam uz piedāvājuma iesniegšanas dienu ir jābūt izpildītam.

Piegādātāju apvienības gadījumā vismaz vienam no  apvienības dalībniekiem jāatbilst iepriekš minētajai prasībai.
	Sniegto pakalpojumu saraksts, kas apliecina pieredzes prasības izpildi (3.pielikums). 

Pretendenta pieredzes apliecināšanai pievieno pasūtītāja atsauksmi (izziņu) vai līdzvērtīgu dokumentu. 

	46.6.
	Konkursa 4., 5., 6., 7.daļā:

Pretendentam iepriekšējo 3 (trīs) gadu periodā (2023., 2024., 2025., kā arī 2026. gadā līdz piedāvājuma iesniegšanas brīdim) vai īsākā laika periodā, ja pretendents ir dibināts vēlāk, ir pieredze vismaz 1 (viena) līguma izpildē par medicīnas preču, ierīču vai aprīkojuma piegādi.

Līgumam uz piedāvājuma iesniegšanas dienu ir jābūt izpildītam.

Piegādātāju apvienības gadījumā vismaz vienam no  apvienības dalībniekiem jāatbilst iepriekš minētajai prasībai.
	Sniegto pakalpojumu saraksts, kas apliecina pieredzes prasības izpildi (3.pielikums). 

Pretendenta pieredzes apliecināšanai pievieno pasūtītāja atsauksmi (izziņu) vai līdzvērtīgu dokumentu. 

	46.7.
	Pretendentam jānodrošina, ka līguma izpildē tiks ievērotas līguma, līguma pielikumu un  spēkā esošo normatīvo aktu prasības.
	Pretendentam jāiesniedz pretendenta kvalifikācijas apraksts saskaņā ar nolikuma 3.pielikumu.


47. Piegādātājs var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Šādā gadījumā piegādātājs pierāda pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā. Piegādātājs, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.
48. Ja piedāvājumu iesniedz piegādātāju apvienība, piedāvājumam ir jāpievieno sadarbības līgums, vienošanās vai līdzvērtīgs dokuments. Dokumentā ir jābūt fiksētam, kādas personas ir apvienojušās piegādātāju apvienībā, kura persona ir tiesīga iesniegt piedāvājumu un pārstāvēt apvienību, katra piegādātāju apvienības dalībnieka veicamo darbu apjoms, atbildība un citi nosacījumi.  
49. Ja piedāvājumu iesniedz piegādātāju apvienība, prasības attiecībā uz tehniskajā un profesionālajam spējām var apliecināt viens no piegādātāju apvienības dalībniekiem, vai visi dalībnieki kopā. 
50. Pasūtītājs var prasīt, lai personu apvienība, attiecībā uz kuru pieņemts lēmums slēgt iepirkuma līgumu, pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei.
IX. Eiropas vienotais iepirkuma dokuments

51. Pretendents var izvēlēties iesniegt Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām atlases prasībām. Ja Pretendents izvēlēsies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tam jāiesniedz šo dokumentu arī par katru personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir 10 000 euro. Piegādātāju apvienībai jāiesniedz atsevišķu Eiropas vienoto iepirkuma procedūras dokumentu par katru tās dalībnieku.
52. Eiropas vienotā iepirkuma procedūras dokumenta veidlapu, kas ir vienāda visās ES dalībvalstīs, nosaka Eiropas Komisijas 2016.gada 5.janvāra īstenošanas regula Nr.2016/7, ar ko nosaka standarta veidlapu Eiropas vienotajam iepirkuma procedūras dokumentam (regulas 2.pielikums) pieejama tīmekļvietnē http://espd.eis.gov.lv/. Pretendentam, iesniedzot Eiropas vienotā iepirkuma procedūras dokumenta veidlapu, obligāti jāaizpilda III daļas “Izslēgšanas iemesli” A līdz D punkti. 
53. Ja piegādātājs izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kuru sniedzamo pakalpojumu vērtība pārsniedz 10 000 euro. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. 
54. Piegādātājs var pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza.
55. Pasūtītājam jebkurā iepirkuma procedūras stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai iepirkuma procedūras dokumentos noteiktajām pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.
X. Apakšuzņēmēji

56. Pretendents savā piedāvājumā norāda visus tos apakšuzņēmējus, kuru sniedzamo pakalpojumu vērtība pārsniedz 10 000 euro un katram šādam apakšuzņēmējam izpildei nododamo līguma daļu. Pretendentam ir jāiesniedz Apakšuzņēmēja apliecinājums vai vienošanās par sadarbību līguma konkrētās daļas izpildē.
57. Par apakšuzņēmējiem uzskata arī apakšuzņēmēju apakšuzņēmējus. Publisko iepirkumu likuma izpratnē apakšuzņēmējs ir pretendenta vai apakšuzņēmēja piesaistīta vai nolīgta persona, kura sniedz pakalpojumus, kas nepieciešami ar pasūtītāja noslēgta publiska pakalpojumu līguma izpildei. Attiecīgi no minētā regulējuma izriet, ka pretendentam ir jānorāda ne tikai apakšuzņēmēji, bet arī šādu apakšuzņēmēju apakšuzņēmēji, kuri arī atbilst minētā panta otrās daļas nosacījumiem. Piemēram, gadījumā, ja apakšuzņēmējs veic kādu daļu no līguma kopējās vērtības, savukārt tā piesaistītais apakšuzņēmējs sniedz pakalpojumu par 10 000 euro un vairāk, ir secināms, ka arī uz šādu apakšuzņēmēja apakšuzņēmēju attiecas Publisko iepirkumu likuma 42.pantā un 62.pantā minētie nosacījumi. Apakšuzņēmēja sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu sniedzamo pakalpojumu vērtību. Minētā panta izpratnē par saistīto uzņēmumu uzskata kapitālsabiedrību, kurā saskaņā ar Koncernu likumu apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kam vienlaikus ir izšķirošā ietekme attiecīgajā apakšuzņēmējā.
58. Iepirkuma procedūrā izraudzītais pretendents (iepirkuma līguma vai vispārīgās vienošanās puse) nav tiesīgs bez saskaņošanas ar pasūtītāju veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus iepirkuma līguma izpildē.
59. Pasūtītājs nepiekrīt piedāvājumā norādītā personāla nomaiņai gadījumos, kad piedāvātais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
60. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
60.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
60.2. tiek nomainīts apakšuzņēmējs, uz kura iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem (izņemot 8. un 9.punktus);
60.3. piedāvātais apakšuzņēmējs, kura sniedzamo pakalpojumu vērtība ir vismaz 10000 euro, atbilst nolikumā noteiktajiem pretendentu izslēgšanas iemesliem;
60.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
61. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
62. Pasūtītājs pieņem lēmumu atļaut vai atteikt iepirkuma procedūrā izraudzītā pretendenta personāla vai apakšuzņēmēju nomaiņu vai jaunu apakšuzņēmēju iesaistīšanu iepirkuma līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
63. Pēc iepirkuma līguma slēgšanas tiesību piešķiršanas un ne vēlāk kā uzsākot iepirkuma līguma izpildi, pretendents iesniedz pakalpojuma sniegšanā iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī apakšuzņēmēju apakšuzņēmējus. Iepirkuma līguma izpildes laikā Izpildītājs paziņo pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts pakalpojumu sniegšanā.
XI. Piedāvājumu izvērtēšanas kritēriji un lēmuma pieņemšanas kārtība
64. Piedāvājuma izvēles kritērijs ir normatīvo aktu, Konkursa nolikuma un Tehniskās specifikācijas prasībām atbilstošs saimnieciski visizdevīgākais piedāvājums, kuru noteiks ņemot vērā tikai cenu. Par saimnieciski visizdevīgāko atzīs piedāvājumu ar viszemāko cenu.
65. Pretendents nav tiesīgs iesniegt piedāvājumu variantus. 
66. Iepirkuma komisija vērtē pretendentus un to iesniegtos piedāvājumus saskaņā ar Publisko iepirkumu likumu, iepirkuma dokumentiem, kā arī citiem normatīvajiem aktiem.
67. Ja pretendents, kuram piešķirtas iepirkuma līguma slēgšanas tiesības, atsakās slēgt iepirkuma līgumu ar pasūtītāju, iepirkuma komisija ir tiesīga pieņemt lēmumu iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, vai pārtraukt iepirkumu, neizvēloties nevienu piedāvājumu. Ja pieņemts lēmums iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, bet tas atsakās slēgt iepirkuma līgumu, iepirkuma komisija pieņem lēmumu pārtraukt iepirkumu, neizvēloties nevienu piedāvājumu.
68. Ja pirms tam, kad pasūtītājs pieņems lēmumu par iepirkuma līguma slēgšanas tiesību piešķiršanu, konstatēs, ka vismaz divu pretendentu piedāvājumi pēc līgumcenas ir vienādi, līguma slēgšanas tiesības tiks piešķirtas pretendentam,  kura piedāvātajā cenā iekļautās darba spēka izmaksas ir visaugstākās attiecīgajā daļā. Pasūtītājs, pirms izvērtēšanas, šo informāciju pieprasa no pretendentiem, kas iesnieguši piedāvājumus attiecīgajā daļā. Ja novērtējums arī šajā ziņā būs vienāds, komisija tiesīga rīkot atklātu izlozi. Izlozes noteikumi tiks apstiprināti atsevišķi. 
69. Piedāvājumu vērtēšanu iepirkuma komisija veic šādos posmos. Ja Pretendenta iesniegtais piedāvājums nekvalificējas kādā no zemāk norādīto posmu prasībām (izņemot 1.posmu, kur iepirkuma komisija izvērtē konstatēto neatbilstību būtiskumu iepirkuma nolikuma prasībām), tas tiek noraidīts/izslēgts no turpmākās dalības konkursā (t.i. nākamajā piedāvājumu izvērtēšanas posmā tas netiek vērtēts).  Komisija: 
69.1. Pārbaudīs piedāvājumu noformējumu atbilstoši Nolikumā norādītajām prasībām;
69.2. Veiks pretendentu atlasi – pārbaudīs iesniegto dokumentu atbilstību nolikuma prasībām, izskatīs publiskajās datubāzēs pieejamo informāciju par pretendenta kvalifikāciju u.c. Iepirkuma komisija ir tiesīga pretendentu kvalifikācijas atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības;
69.3. Pārbaudīs tehniskā un finanšu piedāvājuma atbilstību tehnisko specifikāciju prasībām un nepieciešamības gadījumā pieprasīs pretendentam izskaidrot tehniskajā piedāvājumā iekļauto informāciju. Pārbaudīs aritmētiskās kļūdas;
69.4. Noteiks Nolikuma prasībām atbilstošu piedāvājumu un veiks pārbaudi par Publisko iepirkumu likuma 42.panta otrās daļas 1., 2., 3., 4., 5., 6., 7., 10., 11., 12., 13. un 14.daļā noteiktajiem izslēgšanas iemesliem. Komisija pārbaudīs arī Starptautisko un Latvijas Republikas nacionālo sankciju likuma 11.1 panta pirmajā daļā noteiktos izslēgšanas iemeslus un Padomes Regulas (ES) 2022/576 (2022. gada 8. aprīlis), ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā 5.k panta izslēdzošo nosacījumu neesamību attiecībā uz pretendentu, kuram atbilstoši citām paziņojumā par līgumu un Nolikumā noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības;
69.5. Pieņems lēmumu par uzvarētāju.
70. Trīs darbdienu laikā pēc lēmuma pieņemšanas visi pretendenti tiks informēti par komisijas pieņemto lēmumu.
71. Piedāvājumi, kas iesniegti pēc uzaicinājumā norādītā termiņa, netiks vērtēti.
XII. Citi noteikumi

72. Iepirkuma Komisija darbojas saskaņā ar Publisko iepirkumu likuma un šā Nolikuma prasībām. Savus lēmumus komisija pieņem sēžu laikā.
73. Iepirkuma komisija nodrošina iepirkuma procedūras dokumentu izstrādāšanu, protokolē iepirkuma procesa gaitu un ir atbildīga par iepirkuma procesu.
74. Iepirkuma komisijas priekšsēdētājs organizē un vada komisijas darbu, nosaka komisijas sēžu vietu, laiku un kārtību, sasauc un vada komisijas sēdes, kā arī nodrošina apliecinājumu parakstīšanu.
75. Informācijas apmaiņa starp pasūtītāju un piegādātājiem notiek pa pastu, faksu vai elektroniski (saskaņā ar Publisko iepirkumu likuma 38.panta trešās, ceturtās, sestās un astotās daļas nosacījumiem) atkarībā no pasūtītāja izvēles.
76. Paziņojot par iepirkuma līguma slēgšanu un informējot pretendentus, pasūtītājs nav tiesīgs atklāt informāciju, kuru tam kā komercnoslēpumu vai konfidenciālu informāciju nodevuši citi pretendenti.
77. Ja piegādātājs ir laikus pieprasījis papildu informāciju par iepirkuma procedūras dokumentos iekļautajām prasībām, Iepirkuma komisija to sniedz piecu darbdienu laikā, bet ne vēlāk kā sešas dienas pirms piedāvājumu iesniegšanas termiņa beigām.
78. Papildu informāciju Iepirkuma komisija nosūta piegādātājam, kas uzdevis jautājumu, un vienlaikus ievieto šo informāciju pircēja profilā, kur ir pieejami iepirkuma procedūras dokumenti, norādot arī uzdoto jautājumu.
79. Pretendentiem ir pastāvīgi jāseko līdzi aktuālajai informācijai pircēja profilā par konkrēto iepirkumu. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.
80. Pretendents nodrošina, lai piedāvājums tiktu noformēts atbilstoši Nolikuma prasībām. Katrs pretendents, iesniedzot piedāvājumu, apņemas ievērot visus Nolikumā minētos nosacījumus.
81. Gadījumā, ja normatīvajos aktos tiek izdarīti vai stājas spēkā grozījumi, piemēro normatīvo aktu nosacījumus, negrozot nolikumu.
Pielikumā:

1. Pieteikums dalībai atklātā konkursā;

2. Tehniskā specifikācija, tehniskā-finanšu piedāvājuma forma;

3. Pretendenta kvalifikācijas apraksts;

4. Līguma projekts.
1.pielikums 
atklāta konkursa Nolikumam 

Identifikācijas numurs DVP 2026/178
PIETEIKUMS 

	Pretendents (nosaukums)
	

	Reģistrācijas Nr. (ja tāds ir)
	

	Nodokļu maksātāja (PVN) reģistrācijas Nr. (ja tāds ir)  
	

	Juridiskā adrese
	

	Tālr.,fakss
	

	e-pasts
	

	Interneta mājas lapas adrese (ja tāda ir)
	

	Iepirkuma līgumā norādāmā kontaktpersona (amats, vārds, uzvārds, tālr., e-pasts)
	

	Persona, kura (gadījumā, ja pretendentam tiks piešķirtas tiesības slēgt iepirkuma līgumu) ir tiesīga parakstīt iepirkuma līgumu (amats, vārds, uzvārds)
	

	Bankas rekvizīti
	



Pretendents __________ (uzņēmuma nosaukums) informē, ka ___________ (pretendents norāda, vai uzņēmums atbilst mikro, mazā,  vidējā vai lielā uzņēmuma definīcijai tukšajā vietā ierakstot atbilstošo, piemēram: vidējā) uzņēmuma statusam
. 
Pretendents __________ (uzņēmuma nosaukums), ar šī pieteikuma iesniegšanu piesakās piedalīties atklātā konkursa “Medikamentu un medicīnas preču piegāde Sociālajam dienestam” identifikācijas. Nr. DVP 2026/178, ___.daļā “____________” apņemas nodrošināt pakalpojumu atbilstoši tehniskajai specifikācijai, piekrīt visiem atklātā konkursa nolikuma nosacījumiem un garantē nolikuma un normatīvo aktu prasību izpildi. Nolikuma noteikumi ir skaidri un saprotami.
1. Pretendents __________ (uzņēmuma nosaukums) apliecina, ka:

1.1. visa sniegtā informācija ir pilnīga un patiesa;

1.2. pretendents piedāvājumu ir izstrādājis neatkarīgi;

1.3. pretendents nekādā veidā nav ieinteresēts nevienā citā piedāvājumā, kas iesniegts šajā iepirkumā;

1.4. nav tādu apstākļu, kuri liegtu tiesības piedalīties iepirkumā un izpildīt Nolikumā norādītās prasības;

1.5. pretendents ir iepazinies ar nolikumā iekļauto līguma projektu un piekrīt līguma projekta nosacījumiem saskaņā ar iepirkuma nolikuma 4.pielikumu;

1.6. līguma izpildes laikā tiks ievērotas spēkā esošo normatīvo aktu prasības;

1.7. ka tā rīcībā ir nepieciešamie līdzekļi un resursi pakalpojumu līguma nodrošināšanai norādītajā termiņā un vietā.

2. Norāda, ka iesaistītā  apakšuzņēmēja __________ uzņēmums (ja tāds ir)  atbilst mikro uzņēmuma, mazā vai vidējā uzņēmuma statusam
.

	Nr.
	Apakšuzņēmēja nosaukums, reģistrācijas numurs, adrese
	Atbilst/neatbilst (norāda atbilstošo) mikro uzņēmuma, mazā vai vidējā uzņēmuma statusam
	Nododamie darba uzdevumi
	Nododamā līguma daļa naudas izteiksmē bez PVN

	
	
	
	
	


Pielikumā: apakšuzņēmēja apliecinājums par tā gatavību veikt tam izpildei nododamo līguma daļu vai personas, uz kuras iespējām pretendents balstās, apliecinājums vai vienošanās uz ___ lp.
3. Pretendents norāda (ja tādas ir) personas, uz kuru iespējām tas balstās, lai apliecinātu savu atbilstību iepirkuma nolikuma kvalifikācijas prasībām:
	Nr. p.k.
	Personu, uz kuru iespējām balstās 
	Balstīšanās pamatojums, lai apliecinātu, ka pretendenta kvalifikācija atbilst nolikumā noteiktajām kvalifikācijas  prasībām 

(piemēram, pretendents balstās uz tā pieredzi u.tml.)

	
	Nosaukums, reģistrācijas Nr., juridiskā adrese
	Kontaktpersonas vārds, uzvārds, tālruņa Nr., elektroniskā pasta adrese
	

	1.
	
	
	


Pielikumā: katras personas, uz kuras iespējām pretendents balstās, apliecinājums vai vienošanās par nepieciešamo resursu nodošanu pretendenta rīcībā, vai par sadarbību konkrētā līguma izpildē.

4. Pretendents sniedz ziņas vai uz to ir attiecināmi Padomes Regulas (ES) 2022/576 (2022. gada 8. aprīlis), ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā 5.k panta izslēdzošie nosacījumi: _________. 
	Vārds Uzvārds, amats
	

	Paraksts
	


2.pielikums 
atklāta konkursa Nolikumam 

Identifikācijas numurs DVP 2026/178
ATKLĀTĀ KONKURSA

“Medikamentu un medicīnas preču piegāde Sociālajam dienestam” 

identifikācijas. Nr. DVP 2026/178
Tehniskā specifikācija, tehniskā-finanšu piedāvājuma forma ___.daļā
(iesniedz par katru daļu atsevišķi)

TS_Teh-fin_piedavajuma_forma_DVP-2026-178.xlsx
3.pielikums 
atklāta konkursa Nolikumam 

Identifikācijas numurs DVP 2026/178
PRETENDENTA KVALIFIKĀCIJAS APRAKSTS ___.daļā 

(veidne)
Pretendents _____________ (pretendenta nosaukums), reģistrācijas Nr. _____________ (pretendenta reģistrācijas Nr.), lai apliecinātu savu atbilstību atklātā konkursā “Medikamentu un medicīnas preču piegāde Sociālajam dienestam”, identifikācijas. Nr. DVP 2026/178, nolikumā noteiktajām kvalifikācijas prasībām, iesniedz sekojošu savas kvalifikācijas aprakstu.

1. Pretendenta pieredzes saraksts

Pretendents norāda informāciju par savu pieredzi apliecinošu līgumu, lai apliecinātu savu atbilstību iepirkuma nolikuma 46.3./46.5./46.6.punkta (norāda nepieciešamo atbilstoši daļai, kurā prasība izvirzīta) kvalifikācijas prasībai ___.daļā (pieredzi norāda atsevišķi katrai daļai, par kuru iesniedz piedāvājumu, atbilstoši katras daļas kvalifikācijas prasībām):
	Nr. p.k.
	Līguma nosaukums (ja līgums parakstīts iepirkuma ietvaros, tad arī iepirkuma nosaukums un identifikācijas Nr.)
	Pasūtītāja nosaukums, juridiskā adrese, kontaktpersonas amats, vārds, uzvārds, tālruņa Nr., e-pasta adrese
	Līguma ietvaros sniegto pakalpojumu detalizēts apraksts
	Pakalpojuma sniegšanas laiks (uzsākšanas, pabeigšanas gads, mēnesis, datums)

	1.
	
	
	
	


Pielikumā: atsauksme par līgumu vai cits līdzvērtīgs pretendenta pieredzi apliecinošs dokuments.

2. Pretendenta līguma izpildes apliecinājums

Pretendents sniedz apliecinājumu par līguma izpildes saistībām, lai apliecinātu savu atbilstību iepirkuma nolikuma 46.7.punkta kvalifikācijas prasībai:
	Pretendents apliecina, ka:

	Līguma izpildē tiks ievērotas līguma, līguma pielikumu un spēkā esošo normatīvo aktu prasības.


	Vārds, uzvārds,  amats
	

	Paraksts
	


4.pielikums 
atklāta konkursa Nolikumam 

Identifikācijas numurs DVP 2026/178
Līguma projekts

LĪGUMS

par medikamentu un medicīnas preču piegādi ___.daļā “___________________” 
Daugavpils valstspilsētas pašvaldības iestāde “Sociālais dienests”, Reģ. Nr. 900001998587, juridiskā adrese: Vienības iela 8, Daugavpils, LV-5401, tās vadītājas ____________ personā, kura rīkojas uz __________________ pamata, turpmāk – Pasūtītājs, no vienas puses, un
______________________, Reģ. Nr. ________________, juridiskā adrese: _____________, tās _______________ __________ personā, kurš/a rīkojas uz Statūtu pamata, turpmāk – Piegādātājs, ar tiesībām pārstāvēt kapitālsabiedrību atsevišķi, no otras puses, abas kopā/atsevišķi turpmāk Puses/Puse, pastāvot pilnīgai vienprātībai, bez viltus, maldiem un spaidiem,

ņemot vērā Daugavpils valstspilsētas pašvaldības Iepirkuma komisijas 2026 gada ___. _________ lēmumu (sēdes protokols Nr. ___ ) atklātā konkursa “Medikamentu un medicīnas preču piegāde Sociālajam dienestam”, identifikācijas. Nr. DVP 2026/178, ___. daļā “___________________________” (turpmāk - Konkurss) noslēdz šāda satura līgumu (turpmāk - Līgums):

1. LĪGUMA PRIEKŠMETS
1.1. Piegādātājs apņemas līguma darbības laikā piegādāt un atsavināt ___.daļā  norādītās preces “________________”, atbilstoši Iepirkumā iesniegtajam piedāvājumam un tehniskās specifikācijas prasībām (turpmāk – Prece), bet Pasūtītājs apņemas iegādāties un apmaksāt Preci saskaņā ar šī Līguma noteikumiem.

2. LĪGUMA IZPILDES KĀRTĪBA

2.1. Preču piegāde notiek atsevišķās partijās pēc Pasūtītāja pieprasījuma. Preču pasūtījums tiek veikts pa faksu, vai arī elektroniski, nosūtot pieprasījuma veidlapu.

2.2. Piegādātājs pēc pasūtījuma piegādā Preču partijas pēc adreses: ________________________.
2.3. Piegādātājs veic piegādi __________________ (termiņš atbilstoši tehniskās specifikācijas prasībām) no pasūtījuma saņemšanas brīža. Visus izdevumus, kas saistīti ar Preču piegādi Pasūtītājam, sedz Piegādātājs.
2.4. Preču piegāde tiek apliecināta ar preču pavadzīmi, kas pēc tās parakstīšanas kļūst par šī līguma būtisku un neatņemamu sastāvdaļu. 
2.5. Piegādātājs ir atbildīgs par Preces atbilstību līguma prasībām. Ja tiek konstatēta Preču neatbilstība Līguma noteiktajām kvalitātes prasībām atbilstoši līguma pielikumā pievienotajai specifikai, vai neatbilstoši augsta cena, tad Pasūtītājs 5 (piecu) darba dienu laikā no Preču saņemšanas dienas, nosūta Piegādātājam pretenziju par Preču kvalitātes neatbilstību vai cenu. Pasūtītāja iesniegto pretenziju izskatīšanas laiks tiek noteikts ne ilgāks par 3 (trim) darba dienām no pretenzijas saņemšanas dienas. 
2.6. Ja Piegādātājs Līguma 2.5. punktā noteiktajā termiņā neizvirza iebildumus attiecībā uz Pasūtītāja piestādīto pretenziju, tad uzskatāms, ka viņš atzīst pretenziju un viņam ir pienākums apmainīt piestādīto Preci pret līguma noteikumiem atbilstošu. Gadījumā, ja Precei noteikta neatbilstoša cena – attiecīgi samazināt cenu.
2.7. Pasūtītājs ir tiesīgs veikt kontroli par šī līguma izpildi pieaicinot speciālistus un ekspertus, pieprasot un saņemot ar līguma izpildi saistītos dokumentus.
3. LĪGUMA SUMMA UN NORĒĶINU KĀRTĪBA

3.1. Kopējā līguma summa ir EUR __ (___________) bez PVN. Pievienotās vērtības nodoklis tiek aprēķināts un maksāts atbilstoši Latvijas Republikas normatīvajos aktos noteiktajā kārtībā. Vienību izcenojumi noteikti pretendenta Iepirkumam iesniegtajā tehniskajā un finanšu piedāvājumā (__. pielikums) un paliek nemainīgi visā līguma darbības laikā. 

3.2. Līguma summa ietver Preču piegādes izdevumus līdz līgumā norādītajai piegādes vietai (t.sk. transporta), iepakojuma izmaksas, visus nodokļus un nodevas, kā arī citas izmaksas, kas attiecas uz Precēm un to piegādi. 

3.3. Ja Līguma darbības laikā Piegādātājs rīko akcijas, kuru laikā Preces tiek pārdotas par zemākām cenām nekā noteikts Līguma pielikumā, tad Piegādātājs var informēt Pasūtītāju un piedāvāt šīs preces par akcijas cenām, ja puses par to ir vienojušās.
3.4. Norēķinus Pasūtītāja vārdā veic Daugavpils valstspilsētas pašvaldības Centralizētā grāmatvedība.
3.5. Visus E-rēķinus Piegādātājs sagatavo elektroniski un no savas e-pasta adreses _____________ (pretendenta piedāvājumā norādītā e-pasta adrese) nosūta uz Pasūtītāja norādīto e-pasta adresi socd@socd.lv . Šādi E-rēķini ir derīgi bez paraksta. Piegādātājs sagatavo E-rēķinus atbilstoši spēkā esošo normatīvo aktu prasībām attiecībā uz E-rēķinā norādāmo informāciju. Uz E-rēķina tiek norādīta piezīme “Rēķins ir sagatavots elektroniski un ir derīgs bez paraksta”. E-rēķins tiek uzskatīts par saņemtu brīdī, kad Piegādātājs to nosūtījis uz Pasūtītāja norādīto e-pasta adresi. Ja Pasūtītājs vēlas saņemt rēķinus papīra formātā, tas informē Piegādātāju par to 10 (desmit) dienas iepriekš.
3.6. Daugavpils valstspilsētas pašvaldības Centralizētā grāmatvedība veic apmaksu par katru saņemto Preču partiju 20 (divdesmit) dienu laikā no preču partijas saņemšanas un pavadzīmes parakstīšanas dienas. 

3.7. Īpašuma tiesības uz Preci piekrīt Pasūtītājam ar brīdi, kad tas ir saņēmis preci un parakstījis pavadzīmi. Piegādātājs saglabā tiesības prasīt pirkuma samaksu. Saskaņā ar Civillikuma 2069. pantu, ja Pasūtītājs nesamaksā, īpašuma tiesība uz preci pāriet atpakaļ uz Piegādātāju.
3.8. Līdz brīdim, kamēr Pasūtītājs nav saņēmis preci, visu risku par pasūtījumu nes Piegādātājs. 

4. PREČU KVALITĀTES PRASĪBAS

4.1. Precēm jābūt piegādātām iepakojumā, kas nodrošina Preces saglabāšanu tās pārvadāšanas un glabāšanas laikā, atbilstoši ražotāja noteiktām prasībām un spēkā esošiem normatīvajiem aktiem.

4.2. Precēm jābūt marķētām un ar instrukcijām latviešu valodā, atbilstoši spēkā esošiem normatīvajiem aktiem.

4.3. Piegādāto preču derīguma termiņam ir jābūt ne mazākam kā 6 (seši) mēneši no piegādes brīža (izņemot pagatavojamo zāļu (ja tādas ir) derīguma termiņu).

4.4. Ja līdz preces derīguma termiņa beigām ir mazāk kā 6 (seši) mēneši, preču piegāde tiek veikta, pusēm vienojoties.
5. LĪDZĒJU PIENĀKUMI UN TIESĪBAS

5.1. Piegādātājam ir tiesības:
5.1.1. 5 (piecu) darba dienu laikā saņemt no Pasūtītāja apstiprinājumu par Preču pieņemšanu vai motivētu atteikumu.
5.1.2. Saņemt samaksu par piegādātajām Precēm līgumā noteiktajā kārtībā un termiņos.
5.2. Piegādātājam ir pienākums:
5.2.1. Piegādāt preci saskaņā ar Pasūtītāja pasūtījumiem, Līgumā noteiktajā termiņā, ar savu transportu, atbilstoši uzglabāšanas un transportēšanas noteikumiem;
5.2.2. Nodrošināt katras pasūtītās Preču partijas piegādi ar nepieciešamajiem pavaddokumentiem un lietošanas instrukcijām;
5.2.3. Pēc Pasūtītāja pieprasījuma reizi ceturksnī sniegt pārskatu par piegādāto Preču apjomu naudas izteiksmē un sortimentu.
5.2.4. Nodrošināt, ka tam visā līguma darbības laikā ir spēkā esoša speciālā atļauja (licence) farmaceitiskai darbībai (nosacījums līgumam 1., 2.un 3.daļā);
5.2.5. nodrošināt, lai iepirkuma līguma izpildē netiek ietvertas Krievijas Federācijas un Baltkrievijas Republikas izcelsmes preces un pakalpojumi.
5.3. Pasūtītājam ir tiesības:
5.3.1. Saņemt Preces līgumā noteiktajos termiņos;
5.3.2. Pieprasīt Piegādātājam neatbilstošo Preču apmaiņu;
5.4. Pasūtītājam ir pienākums:
5.4.1. pieņemt izskatīšanai Piegādātāja iesniegtos dokumentus un sniegt apstiprinājumu vai motivētu atteikumu;
5.4.2. veikt samaksu par piegādātajām Precēm līgumā noteiktajā kārtībā un termiņos.
6. PUŠU ATBILDĪBA

6.1. Ja Piegādātājs nepiegādā preci Līgumā noteiktajā termiņā, tas maksā Pasūtītājam līgumsodu 0,5% (nulle komats piecu procentu) apmērā no nepiegādātās preces partijas vērtības par katru nokavēto dienu 10 (desmit) darba dienu laikā no Pasūtītāja rēķina par līgumsodu izrakstīšanas dienas, bet ne vairāk kā 10% (desmit procentus) no attiecīgās preces partijas vērtības. Līgumsoda samaksa neatbrīvo Pasūtītāju no saistību izpildes.
6.2. Pasūtītājam ir tiesības ieskaita kārtībā samazināt samaksājamo naudas summu par piegādāto Preci tādā apmērā, kāda ir Līguma 6.1. punktā noteiktajā kārtībā aprēķinātā līgumsoda summa.
6.3. Ja Pasūtītājs nesamaksā par piegādāto preci Līgumā noteiktajā termiņā, tas maksā Piegādātājam līgumsodu 0,5% (nulle komats piecu procentu) apmērā no piegādātās preces partijas summas par katru nokavēto dienu 10 (desmit) darba dienu laikā no Piegādātāja rēķina par līgumsodu saņemšanas dienas, bet ne vairāk kā 10% (desmit procentus) no attiecīgās preces partijas vērtības. Līgumsoda samaksa neatbrīvo Pasūtītāju no saistību izpildes.
7. LĪGUMA GROZĪŠANAS, PAPILDINĀŠANAS UN IZBEIGŠANAS KĀRTĪBA

7.1. Līguma darbības laikā ir pieļaujami nebūtiski līguma nosacījumu grozījumi vai grozījumi, kurus paredz normatīvie akti un šajā Līgumā paredzētie grozījumi.
7.2. Pasūtītājam nav pienākums iepirkt visu Līguma pielikumā noteikto Preču apjomu un/vai iztērēt visu līguma summu. 
7.3. Ja Pasūtītājam līguma izpildes laikā rodas objektīva nepieciešamība iepirkt atsevišķas preces lielākā daudzumā nekā paredzēts Līguma pielikumā noteiktajās atsevišķajās pozīcijās, Pasūtītājs ir tiesīgs lūgt Piegādātāju izdarīt grozījumus līguma pielikumā, palielinot atsevišķajās pozīcijās noteikto preču daudzumu, pie nosacījuma, ka preču vienību izcenojumi paliek nemainīgi un papildu iepērkamo preču kopējā vērtība nepārsniedz 10% (desmit procentus) no līguma kopējās vērtības. Līguma izmaiņas noformējamas rakstveidā.
7.4. Pasūtītājs ir tiesīgs lūgt pagarināt līguma darbības termiņu pie nosacījuma, ka preču vienību izcenojumi paliek nemainīgi un papildu iepērkamo preču kopējā vērtība nepārsniedz 10% (desmit procentus) no līguma kopējās vērtības, neieskaitot līguma 7.3. punktā noteiktajā kārtībā iegādāto papildu Preču apjomu, un nepārsniedz Iepirkumam noteikto slieksni, šādos gadījumos:
7.4.1. sakarā ar nepieciešamību pabeigt uzsāktu iepirkumu jauna līguma noslēgšanai;
7.4.2. līdz jauna pašvaldības budžeta apstiprināšanai.
7.5. Visi grozījumi un papildinājumi šim līgumam noformējami rakstveidā divos eksemplāros, kurus paraksta Līdzēji, un kas tādā gadījumā kļūst par šī līguma neatņemamu sastāvdaļu. Nekādi mutiski papildinājumi netiks uzskatīti par šī līguma nosacījumiem.
7.6. Līdzējiem ir tiesības vienpusēji atkāpties no līguma izpildes pirms termiņa, rakstiski paziņojot par to otrai pusei vienu mēnesi iepriekš.
7.7. Pasūtītājs ir tiesīgs nekavējoties vienpusēji atkāpties no līguma izpildes, šādos gadījumos:
7.7.1. Piegādātājs atkārtoti kavē preču partijas piegādi vairāk par 5 (piecām) kalendāra dienām;
7.7.2. tiek konstatēts, ka Piegādātājs atkārtoti piegādā šim līgumam neatbilstošas preces, vai arī piegādā šim līgumam atbilstīgas preces, bet par augstāku summu nekā noteikts Līgumā;
7.7.3. Piegādātājs kļūst maksātnespējīgs, bankrotē, tā darbība tiek izbeigta, pārtraukta vai apturēta.

7.7.4. Piegādātājam tiek anulēta speciālā atļauja (licence) farmaceitiskai darbībai (nosacījums līgumam 1., 2.un 3.daļā).

7.7.5. ja Līgumu nav iespējams izpildīt tādēļ, kā Līguma izpildes laikā ir piemērotas  starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas Līguma organizācijas dalībvalsts noteiktās sankcijas vai uz pretendentu attiecas Padomes Regulas (ES) 2022/576 (2022. gada 8. aprīlis), ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā 5.k panta nosacījumi.
7.8. Piegādātājs ir tiesīgs vienpusēji nekavējoties atkāpties no līguma izpildes, ja Pasūtītājs līgumā noteiktajos termiņos nav veicis maksājumus un maksājumu kavējums pārsniedz 30 (trīsdesmit) kalendāra dienas.

7.9. Šajā Līgumā noteiktajos gadījumos Līdzēji atkāpjas no līguma izpildes, neatlīdzinot zaudējumus.

8. LĪGUMA DARBĪBAS TERMIŅŠ

8.1. Līgums stājas spēkā ar abpusēju parakstīšanas brīdi un ir spēkā 12 (divpadsmit) mēnešus / 30 (trīsdesmit) kalendārās dienas, vai līdz brīdim, kad tiek sasniegta Līguma kopējā summa.

9. NEPĀRVARAMA VARA

9.1. Ja kādai no līgumslēdzējām PUSĒM nav iespējas izpildīt savas saistības saskaņā ar šī līguma noteikumiem pilnībā vai daļēji nepārvaramas varas dēļ (plūdi, zemestrīce, citas dabas stihijas radītas ārkārtas situācijas, karš u. c.), tai 3 (trīs) dienu laikā no šo apstākļu iestāšanās rakstiski jāinformē otra Puse. 

9.2. Piegādātājs neatbild par tādiem preces trūkumiem, par kuriem Piegādātājs pasūtījuma izdarīšanas brīdī informēja Pasūtītāju.
10. FIZISKO PERSONU DATU AIZSARDZĪBA

10.1. Pusei ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā no 2018. gada 25. maija ievērojot Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.

10.2. Puse, kura nodod otrai Pusei fizisko personu datus apstrādei, atbild par piekrišanu iegūšanu no attiecīgajiem datu subjektiem vai cita pamatojuma esību fizisko personu datu likumīgai apstrādei.

10.3. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai tiesību normatīvie akti paredz šādu datu nodošanu.

10.4. Ja saskaņā ar tiesību normatīvajiem aktiem Pusēm var rasties pienākums nodot tālāk trešajām personām no otras Puses iegūtos fiziskās personas datus, tas pirms šādu datu nodošanas informē par to otru Pusi, ja vien spēkā esošie normatīvie akti to neaizliedz.

10.5. Neskatoties uz iepriekš minēto, Piegādātājs piekrīt, ka Pasūtītājs nodod no Piegādātāja saņemtos fizisko personu datus trešajām personām, kas sniedz Pasūtītājam pakalpojumus un ar kurām Pasūtītājs sadarbojas tā darbības un šī Līguma izpildes nodrošināšanai.

10.6. Puses apņemas pēc otras Puses pieprasījuma iznīcināt no otras Puses iegūtos fizisko personu datus, ja  izbeidzas nepieciešamība tos apstrādāt šī Līguma izpildes nodrošināšanai.

11. LĪGUMA IZPILDĒ IESAISTĪTO APAKŠUZŅĒMĒJU NOMAIŅA

11.1. Piegādātājs nav tiesīgs bez saskaņošanas ar Pasūtītāju veikt Līguma pielikumos norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē.

11.2. Pasūtītājs nepiekrīt Līguma pielikumos norādītā personāla nomaiņai gadījumos, kad norādītais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.

11.3. Pasūtītājs nepiekrīt Līguma pielikumos norādītā apakšuzņēmēja nomaiņai, ja pastāv kāds no šādiem nosacījumiem:

11.3.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
11.3.2. tiek nomainīts apakšuzņēmējs, uz kura iespējām Izpildītājs balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, kādu iepirkuma procedūrā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42.panta otrajā daļā minētajiem (izņemot 8. un 9.punktā noteiktajiem) pretendentu izslēgšanas iemesliem;
11.3.3. piedāvātais apakšuzņēmējs, kura veicamo būvdarbu vai sniedzamo pakalpojumu vērtība ir vismaz 10 000 euro, atbilst Publisko iepirkumu likuma 42.panta otrajā daļā minētajiem (izņemot 8. un 9.punktā noteiktajiem) pretendentu izslēgšanas iemesliem;

11.3.4. apakšuzņēmēja maiņas rezultātā tiktu izdarīti tādi grozījumi Izpildītāja iesniegtajā piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem.
11.4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.

11.5. Pasūtītājs pieņem lēmumu atļaut vai atteikt Piegādātāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai

11.6. Pēc Līguma slēgšanas tiesību piešķiršanas un ne vēlāk kā uzsākot Līguma izpildi, Piegādātājs iesniedz iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī apakšuzņēmēju apakšuzņēmējus. Līguma izpildes laikā Piegādātājs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts būvdarbu veikšanā vai pakalpojumu sniegšanā.

12. PUŠU ATBILDĪGĀS PERSONAS

12.1. Par Līguma organizatorisko izpildi, kvalitātes uzraudzību, pilnvarotā persona no Pasūtītāja puses:
	Vārds, uzvārds:
	

	Amats
	

	Tālrunis:
	

	E-pasta adrese:
	


12.2. Par Līguma organizatorisko izpildi, kvalitātes uzraudzību, pilnvarotā persona no Piegādātāja puses:

	Vārds, uzvārds:
	

	Amats
	

	Tālrunis:
	

	E-pasta adrese:
	


13. NOSLĒGUMA JAUTĀJUMI

13.1.  Līgums satur Līdzēju pilnīgu vienošanos. Līdzēji ir iepazinušies ar tā saturu un piekrīt tā punktiem, apliecinot to ar saviem parakstiem.
13.2.  Strīdus šī līguma ietvaros Līdzēji risina savstarpēji vienojoties, bet, ja vienošanos nav iespējams panākt – tiesā, normatīvajos aktos noteiktajā kārtībā.
13.3.  Līgums ir parakstīts ar drošu elektronisko parakstu un satur laika zīmogu. Līgumam pievienoti šādi pielikumi, kas ir Līguma neatņemamas sastāvdaļas:


1. pielikums – Tehniskā specifikācija;


2. pielikums – Tehniskais un finanšu piedāvājums;

14. PUŠU REKVIZĪTI

	Pasūtītājs:
Daugavpils valstspilsētas pašvaldības iestāde „Sociālais dienests”
Vienības iela 8, Daugavpils, LV-5401

Reģ.Nr.90001998587

Tālrunis: 654 23700

E-pasts: socd@socd.lv
Maksātājs:
Daugavpils valstspilsētas pašvaldība

Reģ.Nr.90000077325

Kr.Valdemāra 1, Daugavpils, LV-5401

Konts: LV69HABA0001402041250

Banka: AS “Swedbank”

SWIFT: HABALV22


	Piegādātājs: 




� Informāciju par to, kā ieinteresētais piegādātājs var reģistrēties par nolikuma saņēmēju sk. � HYPERLINK "https://www.eis.gov.lv/EIS/Publications/PublicationView.aspx?PublicationId=883" �https://www.eis.gov.lv/EIS/Publications/PublicationView.aspx?PublicationId=883�





� Jānorāda vai pretendenta uzņēmums atbilst mikro uzņēmuma, mazā, vidējā vai lielā uzņēmuma statusam  – MVU – statusam. Sīkāk –  � HYPERLINK "https://www.iub.gov.lv/lv/skaidrojums-mazaie-un-videjie-uznemumi" �https://www.iub.gov.lv/lv/skaidrojums-mazaie-un-videjie-uznemumi�


� Jānorāda vai piesaistītā apakšuzņēmēja uzņēmums atbilst mikro uzņēmuma, mazā vai vidējā uzņēmuma statusam  – MVU – statusam. Sīkāk –  � HYPERLINK "https://www.iub.gov.lv/lv/skaidrojums-mazaie-un-videjie-uznemumi" �https://www.iub.gov.lv/lv/skaidrojums-mazaie-un-videjie-uznemumi�

